پرزیدنت رجب طیب اردوغانین رسمی سفری اوچون اولدوغو ماداگاسکار ایله تورکیه آراسیندا مختلیف ساحه‌لرده 4 آنلاشما ایمضالاندی.
دوغو آفریقا تورونون سون دایاناجاغی اولان ماداگاسکارداکی گؤروشمه‌لرینی باشلایان پرزیدنت اردوغان ایله ماداگاسکار پرزیدنتی هری راجائوناریمام پیانینانین گؤروشمه‌سیندن سونرا، پرزیدنت ساراییندا راضیلاشما ایمضا مراسیمی رئاللاشدیریلدی.
پرزیدنت اردوغان و راجائوناریمام پیانینا حضوروندا دیپلوماسی، ایقتیصاد و کؤمک ساحه‌لرین‌دکی راضیلاشما‌لارا ایمضا آتیلدی.
تورکیه خاریجی ایشلر ناظیرلیگی ایله ماداگاسکار خاریجی ایشلر ناظیرلیگی آراسیندا "امکداش‌لیق و ایستیشاره‌لر ائدیلمه‌سینه دایر راضیلاشما مختیراسی" ایله "دیپلوماسی تحصیلی، معلومات و دوکومنت دییشمه‌سینه دایر امکداش‌لیق آنلاشما سندی"نه خاریجی ایشلر ناظیری مولوت چاووش اوغلو ایمضا آتدی.
ایکی اؤلکه آراسیندا "نقدی کؤمک ایجرا ائتمه پروتوکولو"نو ایقتیصاد ناظیری نیهات زیبکچی ایمضالادی.
تورکیه رادیو و تلویزیون تشکیلاتی (ت.ر.ت) ایله مالگاش رادیو و تلویزیون تشکیلاتی آراسیندا امکداش‌لیق پروتوکولونا ت.ر.ت عمومی مودیری شنول گؤکان ایمضا قویدو.
